CELEX: 62014CN0203
Language: et
Date: 2014-04-23 00:00:00
Title: Kohtuasi C-203/14: Eelotsusetaotlus, mille on esitanud Tribunal Català de Contractes del Sector Públic (Hispaania) 23. aprillil 2014  – Consorci Sanitari del Maresme versus Corporació de Salut del Maresme i la Selva

21.7.2014   
            
            
               ET
            
            
               Euroopa Liidu Teataja
            
            
               C 235/5
            
         Eelotsusetaotlus, mille on esitanud Tribunal Català de Contractes del Sector Públic (Hispaania) 23. aprillil 2014 – Consorci Sanitari del Maresme versus Corporació de Salut del Maresme i la Selva
   (Kohtuasi C-203/14)
   2014/C 235/07
   Kohtumenetluse keel: hispaania
   
      Eelotsusetaotluse esitanud kohus
   
   Tribunal Català de Contractes del Sector Públic
   
      Põhikohtuasja pooled
   
   
      Kaebaja: Consorci Sanitari del Maresme
   
      Vastustaja: Corporació de Salut del Maresme i la Selva
   
      Eelotsuse küsimused
   
   
               1)
            
            
               Kas vastavalt 31. märtsi 2004. aasta direktiivile 2004/18/EÜ (1) (ehitustööde riigihankelepingute, asjade riigihankelepingute ja teenuste riigihankelepingute sõlmimise korra kooskõlastamise kohta) tuleb avalik-õiguslikke asutusi käsitada avalik-õiguslike isikutena?
            
         
               2)
            
            
               Kui vastus on jaatav, siis kas vastavalt viidatud 31. märtsi 2004. aasta direktiivile 2004/18/EÜ tuleb avalik-õiguslikke asutusi käsitada ettevõtjatena ja kas nad võivad seega osaleda riigihankemenetluses?
            
         
               3)
            
            
               Kui vastus on jaatav, siis kas vastavalt viidatud 31. märtsi 2004. aasta direktiivile 2004/18/EÜ võib lubada ja peab lubama avalik-õiguslike asutuste kandmist ettevõtjate, tarnijate või teenuseosutajate ametlikesse nimekirjadesse või nende sertifitseerimist avalik-õiguslike või eraõiguslike sertifitseerimisasutuste poolt, mida Hispaania õiguses tuntakse kui ettevõtte klassifikatsioonisüsteemi?
            
         
               4)
            
            
               Kas viidatud 31. märtsi 2004. aasta direktiivi 2004/18/EÜ tähenduses on direktiiv Hispaania õiguskorda valesti üle võetud (kuninga 14. novembri [2011. aasta] seadusandlik dekreet 3/2011, millega kinnitatakse riigihangete seaduse konsolideeritud tekst) ja kui see on nii, siis kas Hispaania seadusandja on kuninga 14. novembri 2011. aasta kõnealuse seadusandliku dekreediga 3/2011 piiranud avalik-õiguslike asutuste juurdepääsu ettevõtte klassifikatsiooniregistritele?
            
         
               5)
            
            
               Juhul kui avalik-õiguslikud asutused võivad osaleda hankemenetlustes, kuid nende osas ei saa lubada ettevõtte klassifikatsiooni kasutamist, siis millised on – vastavalt viidatud 31. märtsi 2004. aasta direktiivile 2004/18/EÜ – vahendid, millega tuleb tõendada nende asutuste sobivust hankelepingu sõlmimiseks?
            
         
      (1)  ELT L 134, lk 114; ELT eriväljaanne 06/07, lk 132.